. **Република Северна Македонија**

**Министерство за образование и наука**

**објавува**

**Покана за изразување интерес за позиција „Административен асистент“**

**(бр.011-20)**

**Проект за развој на вештини и поддршка на иновации**

**Заем бр.: 8332-MK**

**Консултантски услуги- Индивидуален консултант**

На Република Северна Македонија и е одобрен заем од страна на Меѓународната банка за обнова и развој- групација Светска банка за потребите на имплементација на Проектот за развој на вештини и поддршка на иновации. Дел од овие средства ќе бидат искористени за исплата на обврските што ќе произлезат од договорот што ќе се склучи за ангажирање на административен асистент.

Целта на услугите е времено да се ангажира индивидуален консултант за административна поддршка во единицата за управување со проектот при Министерството за образование и наука. Предвидено времетраење на услугите е ноември 2020- април 2021. Описот на работни задачи на англиски јазик е достапен на веб страната на Министерството за образование и наука: <http://mon.gov.mk/category/?id=2058>

Министерството за образование и наука ги поканува сите заинтересирани лица кои ги исполнуваат бараните квалификации да достават документи (биографија на македонски и/или англиски јазик и други информации/документи) со кои ќе се потврди дека ги исполнуваат следните потребни квалификации и искуство за извршување на услугите:

* Диплома за завршени универзитетски студии во областа на право, бизнис администрација, економија или јавна администрација.
* Најмалку две (2) години работно искуство во анализа на финансиски трансакции, документи и извештаи, и/или управување со сметководствена евиденција во последните 5 години.
* Претходно слично искуство
* Одлично познавање на работа во MS Office и работа со канцелариски хардвер
* Одлично владеење на македонскиот и англискиот јазик (пишани и говорни вештини).
* Способност за тимска работа.
* Одлични комуникациски вештини и вештини за управување со време
* Способност за ефективна работа под притисок на повеќе истовремени работни обврски и рокови

Заинтересираните Консултанти се упатуваат на точка 1.9 од процедурите за набавки на Светска банка {*Guidelines: Selection and Employment of Consultants [under IBRD Loans and IDA Credits & Grants] by World Bank Borrowers, January 2011* (“Consultant Guidelines”)}, каде се наведени политиките на Светска банка по однос на судир на интереси. Консултантот ќе биде избран врз основа на постапка за избор на индивидуален консултант согласно процедурите за набавки на Светска банка (“Consultant Guidelines“).

Дополнителни информации може да се добијат на долунаведената адреса во работно време од 08:30 до 16:30.

Документите со кои се изразува интерес треба да се достават најдоцна до 26.10.2020 година по пошта на следната адреса:

Министерство за образование и наука-Проект за развој на вештини и поддршка на иновации (за Данијела Манева)

ул.Св.Кирил и Методиј 54, 1000 Скопје

или електронски на следната адреса:

danijela.maneva@mon.gov.mk (CC: igor.krstevski@mon.gov.mk)

СО НАЗНАКА „ЗА ПОЗИЦИЈА АДМИНИСТРАТИВЕН АСИСТЕНТ 011-20“